U-I-420/98
Natisni
Opravilna št.:
U-I-420/98
Datum odločitve:
14. 1. 1999
Objavljeno:
OdlUS VIII, 6
ECLI:
ECLI:SI:USRS:1999:U.I.420.98
Akt:
Zakon o vojnih invalidih (Uradni list RS, št. 63/95) (Z ZVojI), 123. čl.
Izrek:
Pobuda za začetek postopka za oceno 123. člena Zakona o vojnih invalidih se zavrne.
Evidenčni stavek:
Ker pobudnik v svoji vlogi ne navaja razlogov, ki bi ne bili že upoštevani v že sprejeti odločitvi Ustavnega sodišča o izpodbijani določbi Zakona, je njegova pobuda očitno neutemeljena.
Geslo:
Obnova postopka pred Ustavnim sodiščem.
Invalidsko zavarovanje, invalidnina, ortopedski dodatek.
Pravna podlaga:
Zakon o Ustavnem sodišču (ZUstS), 2. odst. 26. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-86/96 z dne 12. 12. 1996 (OdlUS V,176).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Leopold Šarman, Maribor
Datum vloge:
14. 2. 1998
Vrsta odločitve:
sklep
Vrsta rešitve:
zavrnitev
Dokument:
US19250
Dokument v PDF obliki:
U-I-420-98.pdf
115 KB
Prenesite datoteko
U-I-420/98
14.1.1999
S K L E P
Ustavno sodišče je v postopku za preizkus pobude Leopolda Šarmana iz Maribora na seji dne 14. januarja 1999
s k l e n i l o :
Pobuda za začetek postopka za oceno 123. člena Zakona o vojnih invalidih (Uradni list RS, št. 63/95) se zavrne.
O b r a z l o ž i t e v
1. Pobudnik navaja, da sta se mu na podlagi izpodbijanega zakona znižala invalidnina in ortopedski dodatek. Zakon naj bi bil krivičen, saj so še živeči invalidi iz vojn 1941-1945 in iz leta 1918 postali pohabljeni v najlepših letih svoje mladosti.
Nekatere države naj bi za vojaške vojne invalide zelo poskrbele, saj so to tisti, ki so s krvjo branili svojo domovino in s tem tudi pozitivno vplivali na mladino, ki mora biti pripravljena za obrambo domovine. Zoper odločbo o znižanju invalidnine je pobudnik vložil tudi ustavno pritožbo, o kateri je Ustavno sodišče odločilo dne 24.11.1998 ( sklep št. Up-38/96).
2. Ustavno sodišče je z odločbo št. U-I-86/96 z dne 12.12.1996 (OdlUS V, 176) že ugotovilo, da je 123. člen Zakona o vojnih invalidih iz leta 1995 v neskladju z Ustavo in da je zakonodajalec ugotovljeno neskladnost dolžan odpraviti v roku šestih mesecev. Navedeni člen je kot prehodna določba določal pristojni organ in rok šestih mesecev za izdajo odločbe po Zakonu. Njegova neskladnost je bila ugotovljena glede na okoliščino, da ni določil, da se zmanjšanje prejemkov uveljavi za vse upravičence hkrati oziroma ker je zaradi nedorečenosti v povezavi s 133. členom omogočal izdajanje odločb z retroaktivnim učinkom, kar je privedlo celo do zahtevkov za vrnitev določenih že izplačanih prejemkov. Pobudnik v svoji vlogi ne navaja razlogov, ki bi ne bili že upoštevani pri odločanju v navedeni zadevi št. U-I-86/96, oziroma bi zahtevali drugačno odločitev sodišča. Zato je Ustavno sodišče pobudo kot očitno neutemeljeno zavrnilo.
3. Ustavno sodišče je ta sklep sprejelo na podlagi drugega odstavka 26. člena Zakona o Ustavnem sodišču v sestavi: predsednik Franc Testen ter sodnice in sodniki: dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen